stanford-oval/wikipedia huggingface dataset:
מכון אורה

| --- | --- |
אין תמונה חופשית
 מדרשה תורנית לנשים
 השתייכות:  ציונות דתית
 תקופת הפעילות:  תשל"ד–הווה
 מייסדים:  הרב דב ביגון
 מיקום
 מיקום:  ירושלים
 מדינה:  ישראל ישראל
 קואורדינטות:  31°47′15.10″N 35°11′40.17″E﻿ / ﻿31.7875278°N 35.1944917°E﻿ / 31.7875278; 35.1944917
 meirtv.com/ora/he
  (למפת ירושלים מוגדלת) מכון אורה(למפת ירושלים רגילה) מכון אורה(למפת הרי ירושלים רגילה) מכון אורה(למפת הרי ירושלים מוגדלת) מכון אורה
 
מכון אורה היא מדרשה ללימודי יהדות לבנות. המכון מיועד לבנות לא-דתיות, דתיות ובעלות תשובה. המדרשה ממוקמת בשכונת גבעת שאול בירושלים.
רוב התלמידות מגיעות למכון לאחר שירות לאומי או צבאי, בסמוך אליו, או בשלבים מאוחרים יותר.
הקמת המכון

המכון הוקם לאחר מלחמת יום הכיפורים, על ידי הרב דב ביגון, חוזר בתשובה בעצמו, כמוסד אחות למכון מאיר (שהוא ישיבה לבנים) מתוך הכרה בצרכים של בעלות תשובה במסגרת התחלתית בסיסית. מכון אורה הוקם במקביל למכון מאיר, והרב ביגון עומד בראש שניהם.
ייחודה של מדרשה זו הוא שהיא מהמדרשות הבודדות שמיועדות גם לבעלות תשובה מהזרם הדתי לאומי.
מכון אורה מתבסס בעיקר על השקפתו של הרב קוק. סיסמתו היא "באהבה ובאמונה".
הלימודים במכון

הלימודים במכון עוסקים בעיקר בנושא אמונה. ישנם גם שיעורים בהלכה, עבודת מידות, זוגיות, מוסר, פרשת שבוע ועוד. המכון מקיים ימי עיון שבועיים ולפני החגים.
מלבד תוכנית מלאה מקיים המכון תוכנית אקסטרנית, תוכנית חודש אלול ותוכניות בספרדית, צרפתית ורוסית.
צוות המכון

נשיא מכון מאיר ומכון אורה הוא הרב דב ביגון. החל משנת תשפ"א רבנית המכון היא הרבנית גאולה ניסים. בין המלמדים: הרב אייל ורד, הרב אורי שרקי, הרב חגי לונדין, הרב אופיר פריד, הרב ברוך סליי, הרב רונן טמיר, הרב אליעזר קשתיאל והרב יואב מלכא.
בין המלמדות: הרבנית דינה ראפ, הרבנית עדינה פריימן והרבנית שרה אליסף. עד לפטירתה ליוותה את המכון הרבנית חנה טאו. בעבר לימדה גם הרבנית עידית איצקוביץ.
הערות שוליים

↑  3000 השתתפו בשיעורי יהדות של "מכון מאיר", מעריב, 1 באוגוסט 1977, עמ' 18
| --- | --- |
בקרת זהויות :  NLI: 987007311637205171
149–140 לפנה"ס

שימו לב: ערך זה מכיל אירועים מן השנים 149–140 לפנה"ס, ג'תרי"א–ג'תר"כ
אירועים בולטים בעולם

146 לפנה"ס – רומא כובשת את קרתגו ומביסה את הליגה האכאית בקרב קורניתוס. בכך היא הופכת למעצמה השולטת באגן הים התיכון
142 לפנה"ס – היהודים תחת שמעון התרסי כובשים את ירושלים והופכים אותה לבירתם
142 לפנה"ס – בנייתו של גשר האבן הראשון מעל נהר הטיבר מסתיימת
142 לפנה"ס – שמעון התרסי כורת ברית עם אויבו של טריפון, דמטריוס השני. עקב הברית מוכרזת ממלכת יהודה כממלכה חופשית ועצמאית, שאינה משלמת מס לממלכה הסלאוקית
142 לפנה"ס – שמעון התרסי כובש את גזר
142 לפנה"ס – מלך הממלכה הסלאוקית, אנטיוכוס השישי, מודח על ידי דיודוטוס טריפון שתופס את השלטון בממלכה
142 לפנה"ס – פובליוס קורנליוס סקיפיו אימיליאנוס נבחר למשרת הקנסור ברפובליקה הרומית
140 לפנה"ס – מוקמת ממלכת החשמונאים
נולדו

142 לפנה"ס – תלמי התשיעי מלך מצרים
נפטרו

149 לפנה"ס – קאטו הזקן – מרקוס פורקיוס קאטו קנסוריוס פוליטיקאי רומאי
ג'פרי יאס

| --- | --- |
אין תמונה חופשית
 לידה:  1956  (בן 68 בערך) ברונקס, ניו יורק
 מדינה:  ארצות הברית
 מקום מגורים:  פנסילבניה
 פעילות בולטת:  מסחר בשוק ההון
 ידוע בשל:  מייסד הקבוצה הבין־לאומית סוסקהאנה פילנתרופיה
 השכלה:  אוניברסיטת בינגהמטון(אנ')  אוניברסיטת ניו יורק
 מפלגה:  המפלגה הליברטריאנית
 
ג'פרי ס' יאס (באנגלית: Jeffrey S. Yass;‏ נולד ב-1956) הוא איש עסקים ונדבן יהודי אמריקאי. יאס הוא סוחר בשוק ההון האמריקאי, מייסד שותף בקבוצת ההשקעות סוסקהאנה שבסיסה בפילדלפיה ומנהלה.
ב-2001 הצטרף למועצה המייעצת המנהלת של מכון קאטו המקדם אג'נדות פוליטיות שמרניות נאו־ליברליות. נכון ל-2023, הוא היה האיש העשיר ביותר בפנסילבניה, לפי The Intercept. יאס הוא בין התורמים הפוליטיים הגדולים ביותר בארצות הברית, ותורם לאג'נדות פוליטיות בישראל.
יאס שומר על פרופיל ציבורי נמוך וממעט בהופעות פומביות וראיונות בכלי התקשורת. לפי אתר בלומברג, נכון למרץ 2023, הוא מדורג במקום 37 בין עשירי העולם עם הון מוערך של 33 מיליארד דולר.
קורות חיים

יאס, בנם של ג'רלד יאס וסיביל, גדל במשפחה יהודית ממעמד הביניים. הוא נולד בברונקס ובהמשך עברה המשפחה לקווינס, בניו יורק.
ג'פרי יאס התחנך בבתי ספר ציבוריים בקווינס, ובשנות ה־70 סיים תואר ראשון במתמטיקה וכלכלה מאוניברסיטת בינגהמטון. הוא התחיל לימודי תואר שני בכלכלה באוניברסיטת ניו יורק.
קורות חיים > חיים אישיים

יאס נשוי לג'נין קוסלט. הם גרים בהוורפורד ב-Lower Merion Township, פנסילבניה במשך כמה שנים. יש להם ארבעה ילדים, שני בנים ושתי בנות. שני בניו מועסקים בחברת ההימורים שבסיסה בדבלין.
בדצמבר 2001, בעקבות פיגועי 11 בספטמבר, הוא הכריז על תרומה לקרן הצדקה שהוקמה על ידי רשות הנמלים של ניו יורק וניו ג'רזי כדי לסייע לקורבנות. הוא תמך ב-Save the Children, ‏Spirit of Golf Foundation, בניין ה־People's Emergency Familys First, ובוועדת Franklin Family Funfest של מכון פרנקלין.
קריירה

ב-1979, לאחר סיום לימודיו, עבר יאס ללאס וגאס ויחד עם חברו לספסל הלימודים, ארתור דנצ'יק, עשה את הונו הראשון בהימורים תוך יישום שיטות מתמטיות שלמד באוניברסיטה.
ב-1985 עבר לשיקגו ובעזרת אותן טכניקות מתמטיות החל להמר על מרוצי סוסים עד שזכיותיו הפכו אותו לאישיות לא רצויה במסלולים אלו והוא התבקש להימנע מלהגיע אליהם.
עם ההון שצבר עם דנצ'יק ובסיוע של חמישה עמיתים סטודנטים שהכיר בזמן שלמד באוניברסיטת בינגהמטון (Gerald Yass, Steve Bloom, Eric Brooks, Andrew Frost and Joel Greenberg), ייסד יאס את הקבוצה הבין־לאומית סוסקהאנה שהפכה לסוחרת הגדולה ביותר של מניות נזילות בארצות הברית.
בראשית דרכו בסוסקהאנה פגש יאס את הסוחר המיליארדר ישראל אנגלנדר שהציע לו סיוע לזכות במושב בבורסת פילדלפיה תמורת 30,000 דולר ויאס נענה להצעה בסיוע אביו ופעילות זו סייעה ליאס להתניע את פעילות החברה. בתחילת דרכה נוהלה סוסקהאנה ממשרד בתוך הבורסה.
בשנת 2001, יאס הופיע כאחד מ־"76 המוחות המהפכניים" במקומון "פילדלפיה" (אנ').
קריירה > הקבוצה הבין־לאומית סוסקהאנה

הקבוצה הבין־לאומית סוסקהאנה היא חברת השקעות פרטית שנוסדה ב-1987 מכספם של המייסדים והבעלים יאס, דנצ'יק וג'ואל גרינברג בסיועו של אביו של יאס. כבר בשנת הקמתה הרוויחה החברה כ-30 מיליון דולר מקניית אופציות מכר שזינקו במהלך התרסקות הבורסה ביום שני השחור.
המטה המרכזי שלה ממוקם ב"בלה קינווד" (אנ') שבפרברי פילדלפיה, פנסילבניה ויש להם סניפים ברחבי העולם בהם מועסקים כ-2,000 עובדים.
החברה עוסקת בסחר באופציות, נגזרים, הלוואות, סחורות, קרנות הון סיכון, השקעות, מסחר במטבעות קריפטו ועוד.
לפי עובדים לשעבר מנהלי החברה (ויאס ביניהם) מיישמים בחברה עקרונות הימור דומים לגישה אותה יישמו בתחילת דרכם כשפעלו בשיקגו ולאס וגאס. לפי גישה זו אין סוס אחד מנצח אלא יש לפזר את ההימור בין מספר סוסים כשגודל ההשקעה בהתאם לסיכויי הזכייה כך שמתקיים תהליך תמידי של הפסדים וזכיות ובחישוב נכון היקף הזכיות גבוה יותר. בהתאם לגישתם של מנהלי החברה הצלחה בהימורים מהווה חלק ממבחני הכניסה לבוגרי האוניברסיטאות המבקשים להצטרף לחברה. הידע שנצבר בחברה בנושא ההימורים הביא באחרונה לפתיחת חברת בת למסחר בהימורי ספורט בסניף החברה בדבלין, אירלנד.
אחת ההשקעות המוצלחות של החברה הייתה כשהשקיעה ב-2012 5 מיליון דולר בחברת ByteDance תמורת 15% ממניות החברה. בייטדנס פיתחה את אפליקציית טיקטוק והעלתה את התשואה על ההשקעה של סוסקהאנה ל-15 מיליארד דולר.
לפי הוול סטריט ג'ורנל נכון ל-2019 שווי החברה הוא כ-80 מיליארד דולר.
ב-2009 נתבעה החברה (עם עוד חברות) על ידי קרן הפנסיה של עובדי הציבור בקליפורניה על פגיעה בחסכונות המשקיעים ונאלצה לשלם קנס.
לפי תחקיר ארגון "פרופובליקה" השתמש יאס בתכנוני מס מתוחכמים כדי לחמוק מתשלום מיסים בהיקף של כמיליארד דולר. ב-2020 תבעו רשויות המס של ארצות הברית מהחברה תשלום מס נוסף בהיקף של עשרות מיליוני דולרים בטענה שהחברה פעלה באופן לא חוקי בכך שהימרה בעד ונגד אותן מניות כדי להקטין מיסוי. המשא ומתן בנושא עדיין מתקיים לאחר שסוסקהאנה טענה שלא היה פסול במעשיה וסרבה למסור מסמכים שתבעו רשויות המס.
דעותיו > כלכלה

יאס מחזיק בדעות שמרניות ליברטריאניות ודוגל בצמצום הרגולציה הממשלתית, שוק חופשי, ביטול עקרונות מדינת הרווחה (כולל צמצום שירותים סוציאליים וביטול סובסידיות ופיקוח על מוצרים), הקטנת המיסוי, הפרטת החינוך והשירותים הציבוריים, צמצום כוחם של ארגוני העובדים, הורדת שכר מינימום ועוד.
יאס מקדם את רעיונותיו השמרניים על ידי תרומה לפוליטיקאים בארצות הברית ומחוץ לה ובמיוחד למכוני מחקר שמרנים/ליברטריאנים.
דעותיו > הכחשת אקלים

יאס הוא מכחיש אקלים ופועל לעצירת רגולציה וחוקים שנועדו להתמודד עם המשבר. לפי יאס, ובניגוד לקונצזוס המדעי, מדע האקלים מוטל בספק ומטעה את הציבור, ולטענתו היסמכות על "תחזיות שוק" (אנ') תאפשר "לעצור את הנונסנס של העולם ושל האנשים ההיסטרים של שינויי אקלים, ולנהל דיון רציונלי".
פעילות פוליטית > פעילות בארצות הברית

יאס פעיל בארגונים ימנים שמרניים ומרבה לתרום לפוליטיקאים רפובליקנים:
ב-2002 הפך יאס לחבר בדירקטוריון של מכון קאטו הליברטריאני בשנת 2002 ובהמשך הפך לחבר במועצה המייעצת המבצעת.
ב-2015 תרם 2.3 מיליון דולר להרצת המועמד הליברטריאני ראנד פול לנשיאות.
ב-2016 היה התורם העיקרי לקמפיין של גארי ג'ונסון למועמדותו לראשות המפלגה הליברטריאנית בארצות הברית.
ב-2018 תרם 3.8 מיליון דולר (דרך ארגון PAC (אנ')) למועדון לצמיחה (אנ') שפעולותיו תואמות לדעותיו של יאס וב-2020 הפך לתורם הגדול ביותר של הארגון כשתרם 20.7 מיליון דולר. ב-2021 ספגו יאס ו"המועדון לצמיחה" ביקורת חריפה לאחר שהתברר שכספי התרומות שקיבל הארגון נתרמו לסנטורים רפובליקנים מרכזיים (כמו טד קרוז וג'וש האולי) שתמכו בפריצה לקפיטול.
בנובמבר 2020 דווח כי יאס תרם 25.3 מיליון דולר למועמדים רפובליקנים ודורג במקום השישי בין התורמים למפלגה. בין השאר תרם יאס לטד קרוז ולמייק פומפאו.
כחלק מהתנגדותו של יאס לחינוך הציבורי הוא תומך בקמפיין "בית ספר נבחר" (אנ') המעודד משפחות לפרוש מהחינוך הציבורי וב-2021 תרם 5 מיליון דולר למטרה זו.
בפברואר 2023 פורסם שיאס תרם 2.5 מיליון דולר לקמפיין הבחירות לנשיאות של רון דה-סנטיס.
באוגוסט 2024 פורסם שיאס תומך בקמפיין הבחירות לנשיאות של דונלד טראמפ.
פעילות פוליטית > פעילות בישראל

תחקרים שפורסמו בעיתונים "דה־מרקר" ו"הארץ" בשנת 2021 חשפו שיאס ושותפו ארתור דנצ'יק הם התורמים המרכזיים שעומדים מאחורי פורום קהלת ושב-2019 תרמו כ-22.5 מיליון ש"ח לפורום באמצעות קרן משותפת. תרומות אלה לא עברו באופן ישיר אלא דרך הקרן המרכזית לישראל וקרן "אגודת ידידי פורום קהלת בארצות הברית". משה קופל, יו"ר הפורום, סירב לאורך השנים לחשוף את זהות התורמים לפורום, אשר תוארו כ"אנשי עסקים אמריקאים". בראיון משנת 2019 תיאר קופל כיצד נפגש עם מיליארדר אמריקאי כדי לדון ברכישה של אלגוריתם להשקעות בשוק ההון ואשר עימו הוא שוחח גם על הצורך בשינויים במדינת ישראל. בעקבות מפגשים אלה הועברה לקופל התרומה הראשונה ומיזם פורום קהלת יצא לדרך. באוגוסט 2023 הפסיק דנצ'יק את תרומתו לפורום קהלת, ועל פי חשיפת כלכליסט, גורמים המקורבים לדנצ'יק אמרו שיאס מעולם לא תרם לקהלת.
לפי כתבה במקור ראשון, המממנים ביקשו מקופל להוסיף לאג'נדה של העמותה גם קידום של כלכלה ליברטריאנית.
בנוסף לתמיכה בארגון קהלת נמסר בתחקיר של דה־מרקר שיאס תרם למכללה למדינאות, וחבריו של יאס בחברת סוסקהאנה, דנצ'יק וגרינברג, תרמו לנפתלי בנט במהלך הפריימריז בבית היהודי.
חברת סוסקהאנה פועלת בישראל דרך החברת הבת Susquehanna Growth Equity (S G E) Israel, בניהולו של אמיר גולדמן, שעם השקעותיה נמנית חברת eToro.
בובי קרפנטר

| --- | --- |
אין תמונה חופשית
 לידה:  13 ביולי 1963 (בן 61) בוורלי, מסצ'וסטס, ארצות הברית
 מידע כללי
 מדינה:  ארצות הברית ארצות הברית
 השכלה:  St. John's Preparatory School 
 משקל:  91 קילו
 גובה:  1.83 מטר
 ספורט
 ענף ספורט:  הוקי קרח
 עמדה:  חלוץ מרכזי
 נבחר בדראפט:  1981, מקום 3 כללי וושינגטון קפיטלס
 תקופת הפעילות:  1981–1999 (כ־18 שנים)
 מועדון:  סנט ג'ון פרפרטורי וושינגטון קפיטלס ניו יורק ריינג'רס לוס אנג'לס קינגס בוסטון ברואינס ניו ג'רזי דווילס
 הישגים
 פרסים והוקרה:  גביע סטנלי
 
רוברט א. קרפנטר ג'וניור (באנגלית: .Robert E. Carpenter Jr; נולד ב-13 ביולי 1963) הוא שחקן הוקי קרח מקצועני אמריקאי לשעבר בעמדת חלוץ מרכזי, שהיה המאמן הראשי של הכוכב האדום קונלון מליגת ההוקי קונטיננטלית מ-2017 עד 2018. לפני כן שיחק בליגת ההוקי הלאומית במשך 18 עונות. נחשב לשחקן ההוקי השני יליד אמריקה שנבחר בסיבוב הראשון של דראפט ה-NHL, והשחקן הראשון ששיחק ב-NHL ישירות מהתיכון לאחר שנבחר בדראפט. קרפנטר נולד בבוורלי, מסצ'וסטס, אך גדל בפיבודי, מסצ'וסטס.
קריירת משחק

קרפנטר נבחר במקום השלישי בסך הכול בדראפט ה-NHL 1981 מבית הספר סנט ג'ון בדנוורס, מסצ'וסטס. בגיליון 23 בפברואר 1981 של ספורטס אילוסטרייטד, קרפנטר הופיע בכתבת שער שתיארה את הפוטנציאל שלו. במהלך סיבוב ההופעות הראשון שלו עם הקפיטלס, זו הייתה העונה הסטטיסטית הטובה ביותר שלו במהלך 1984-85 כאשר כבש 53 שערים ו-42 אסיסטים והיה השחקן הראשון יליד ארצות הברית שכובש 50 שערים בעונה. הוא הוזמן לשחק במשחק האולסטאר של ה-NHL 1985 והוא גם השתתף בתחרויות גביע קנדה 1984 ו-1987 כחבר בנבחרת ארצות הברית.
בעיקר בשל עימותיו עם המאמן בראיין מארי, הקפיטלס העבירו את קרפנטר לניו יורק ריינג'רס בעסקה ששלחה את מייק רידלי וקלי מילר לוושינגטון באמצע עונת 1986-87. בהמשך העונה הוא הועבר שוב, ללוס אנג'לס קינגס בעסקה ששלחה את מרסל דיון לריינג'רס. הוא סיים את עונת 1986-87 עם נבחרת ארצות הברית באליפות העולם בהוקי קרח ב-1987 במוסקבה לאחר שהקינגס הודחו בסיבוב הראשון של פלייאוף גביע סטנלי 1987. קרפנטר ייצג את אזרחי ארצות הברית בפעם האחרונה בגביע קנדה 1987.
קרפנטר הועבר בעסקה לבוסטון ברואינס במהלך עונת 89–1988, ושנה לאחר מכן הוא עזר לקבוצה להעפיל לגמר גביע סטנלי. בשלב זה של הקריירה שלו, קרפנטר תרם יותר בתור מרכזי בעל אופי הגנתי מאשר להיות כוכב-על בעל הניקוד הגבוה שפעם ציפו שיהיה.
קרפנטר חתם עם הקפיטלס ב-1992 ובילה עונה אחת בסיבוב ההופעות השני שלו עם הקבוצה שבחרה אותו בדראפט במקור. ב-1993 הוא חתם עם ניו ג'רזי דווילס, שם שיחק בשש העונות האחרונות של הקריירה שלו. הוא היה בעונה שבא עזר לקבוצה לזכות בגביע סטנלי הראשון שלה בעונת 1994-95 המקוצרת. לאחר פרישתו, קרפנטר נשאר כעוזר מאמן, וזכה בשני גביעים נוספים עם הדווילס בשנים 2000 ו-2003.
פרסים והישגים

משחק אול סטאר ב-NHL ב-1985.
צבר אסיסט על ידי שער של ראיין וולטר אחרי 12 שניות בלבד לאחר הופעת הבכורה שלו מול באפלו סייברס ב-7 באוקטובר 1981. זהו עדיין האסיסט הכי מהיר בשביל שחקן במשחקו הראשון בקריירה.
גביע סטנלי: 1995 כשחקן, 2000 ו-2003 כעוזר מאמן.
אחרי הפרישה

כיום הוא מנהל פיתוח תוכניות עבור ואלי ג'וניור ווריורס של ליגת ההוקי לנוער המזרחית. הוא עובד עם טורונטו מייפל ליפס מאז סתיו 2009 כמאמן פיתוח של שחקנים מרגע בחירתם לארגון ועד שהם הופכים למקצוענים, סקאוטינג בהוקי ארצות הברית מכללות ו-QMJHL, ומנחה את דרכם של שחקנים חופשיים מהמייפל ליפס.
הוא גר עם אשתו ויש לו שלושה ילדים, כולם משתתפים בספורט. ביתו הבכורה אלכס קרפנטר, נמצאת ב-PWHL ניו יורק וזכתה במדליית כסף אולימפית ב-2014 עם נבחרת ארצות הברית בהוקי קרח נשים, בנוסף לחמש מדליות זהב באליפות העולם בהוקי קרח נשים. לבנו רוברט השלישי "בובו" היה חוזה כניסה לשנתיים עם ניו יורק איילנדרס החל משנת 2019 ושיחק שתי עונות עבור שותפה ב-AHL. הוא הבקיע את שער ה-AHL הראשון שלו בשליש האחרון במשחקו הראשון. כעת הוא משחק ב-ECHL.
בשנת 2016, קרפנטר רץ את מרתון בוסטון בשלוש שעות ו-47 דקות, לאחר שעבר אימונים לקראת התחרות לאחר שעזב את מקום עבודתו עם טורונטו מייפל ליפס. ב-2017 הוא רץ שם שוב, כשהוא דוחף את דנה לאינג, שחקנית הוקי נשים שהפכה למשותקת במשחק אאוטדור קלאסיק נשים 2016, עם כיסא גלגלים מיוחד למרוצים; הם סיימו תוך 4:32:30 שעות.
הערות שוליים

↑  Swift, E.M. (23 בפברואר 1981). "No Way They're Going To Hold Him Back". Sports Illustrated: 26–29. נבדק ב-28 בפברואר 2023. {{cite journal}}:  (עזרה)
↑  Finn, Robin (2 בינואר 1987). "Rangers Get Carpenter from Capitals". The New York Times. נבדק ב-30 באפריל 2015. {{cite news}}:  (עזרה)
↑  Weekes, Don (2004). The Unofficial Guide To Even More Of Hockey's Most Unusual Records. Canada: Greystone Books. pp. 240. ISBN 9781553650621.
↑  Marc C. in the Toronto Star
↑  University, Boston. "Go erriers". GoTerriers.com. נבדק ב-21 במרץ 2017. {{cite web}}:  (עזרה)
↑  Friedman, Elliotte (24 בינואר 2017). "30 Thoughts: Hanzal talks stall between Canadiens, Coyotes". Sportsnet. נבדק ב-27 בינואר 2017. {{cite news}}:  (עזרה)
↑  "Ex-hockey players Denna Laing, Bobby Carpenter finish Boston Marathon as team". ESPN. espn.com News Services. 17 באפריל 2017. נבדק ב-18 באפריל 2017. {{cite news}}:  (עזרה)
נסון דורמה

מונסראט קאבאייה כנסיכה טורנדוט והטנור הספרדי פדרו לאבירגן כנסיך כלף, 1980
נסון דורמה (באיטלקית: Nessun dorma - "אל יישן איש") הוא שמה של האריה המפורסמת ביותר באופרה "טורנדוט" של ג'אקומו פוצ'יני.
האריה, הפותחת את המערכה השלישית של האופרה, מושרת על ידי כלף, הנסיך המסתורי שהצליח לענות על שלוש החידות של הנסיכה טורנדוט. הנסיכה טורנדוט אסרה על תושבי בייג'ינג לישון עד שימצאו את שמו של הנסיך. באריה נדרש הטנור לשיא יכולותיו, שכן היא כוללת צלילים מקצוות המנעד הקולי של הטנור. האריה זכתה לפרסום רב לאחר שלוצ'אנו פבארוטי שר אותה בטקס הפתיחה של מונדיאל 1990 ברומא, מה שהפך אותה למוכרת מאוד גם לקהל שאינו חובב אופרות.
מילות האריה

| עברית | איטלקית |
| --- | --- |
כלף:  אל יישן איש! אל יישן איש!  גם את, נסיכה,   בחדרך הקר,   צפי בכוכבים הרועדים   באהבה ובתקווה.    אבל סודי שמור עמי,   איש לא יידע את שמי,   לא, לא! רק על פיך אומרו,   עת יזרח האור.    ונשיקתי תמיס את הדממה   שהופכת אותך לשלי!    מקהלת נשים (תושבי בייג'ינג):  את שמו איש לא יידע,   ואנו צריכים, אבוי, למות! למות!    כלף:  היעלם, הו לילה,   שקעו כוכבים,   שקעו כוכבים!   עם שחר אנצח!   אנצח! אנצח!  : Calaf:  Nessun dorma! Nessun dorma!  Tu pure, o Principessa,  nella tua fredda stanza,  guardi le stelle che tremano   d'amore, e di speranza!    Ma il mio mistero è chiuso in me;  il nome mio nessun saprà!  No, No! Sulla tua bocca, lo dirò  quando la luce splenderà!    Ed il mio bacio scioglierà il silenzio   che ti fa mia!    Voci di donne:  Il nome suo nessun saprà,  E noi dovrem, ahimè, morir, morir!    Calaf:  Dilegua, o notte!  Tramontate, stelle!   Tramontate, stelle!  All'alba, vincerò!  Vincerò! Vincerò!
רוק דרומי

| --- | --- |

 מקורות סגנוניים:  רוק אנד רול, מוזיקת קאנטרי, בלוז רוק
 מקורות תרבותיים:  שנות ה-1960 ושנות ה-1970, דרום ארצות הברית
 סוגות היתוך
 סאות'רן מטאל
 סצינות אזוריות
 דרום ארצות הברית
 נושאים קרובים
 קאנטרי אלטרנטיבי, בלוז רוק, קאנטרי רוק, קאופאנק, הארטלנד רוק, מוזיקת קאנטרי פרוגרסיבית, רוק שורשי, סלדג' מטאל, סאות'רן סול, סוואמפ רוק
 
רוק דרומי (באנגלית: Southern rock) הוא תת-ז'אנר מוזיקלי במוזיקת הרוק אשר התפתח בדרום ארצות הברית מסגנונות הבלוז, רוק אנד רול, והקאנטרי והוא מבוסס בעיקר על גיטרה חשמלית ועל שירה.
הסגנון הושפע מאוד מיוצרי הרוק אנד רול בשנות ה-50 של המאה ה-20, עם יוצרים ידועים כמו אלביס פרסלי, בו דידלי, באדי הולי וג'רי לי לואיס. באמצע שנות ה-60, עם הפלישה הבריטית ועליית הרוק, עיקר הז'אנר החדש עבר מהאזור הכפרי לערים הגדולות. להקות בולטות מהעשור היו הבנד וקרידנס קלירווטר רבייבל אשר הושפעו גם מקאנטרי ומבלוז. בשנת 1969 נוסדה והתבססה במייקון שבג'ורג'יה אחת הלהקות הידועות ביותר בז'אנר - להקת האחים אולמן. בשנים שלאחר מכן פעלה גם הלהקה הידועה לנרד סקינרד. להקות אלו נהגו לעיתים רבות להלל ולשבח את הדרום ואת ערכיו.
להקות ויוצרים בולטים נוספים בתחום הם: ג'ו וולש, האיגלס, Corrosion Of Conformity, זי זי טופ, סטיבי ריי וון, Saving abel, האחים אוסבורן ו-ג'יי ג'יי קייל.
פיל גראם

ויליאם פיליפ גראם (באנגלית: William Philip Gramm; נולד ב-8 ביולי 1942) הוא כלכלן ופוליטיקאי אמריקאי שייצג את טקסס בשני הבתים של הקונגרס. למרות שהחל את הקריירה הפוליטית שלו בתור דמוקרט, גראם עבר למפלגה הרפובליקנית ב-1983. גראם היה מועמד שכשל בפריימריז למועמדות המפלגה הרפובליקנית לנשיאות ב-1996 נגד המועמד בסופו של דבר בוב דול.
ביוגרפיה > ראשית חייו והשכלה

גראם נולד ב-8 ביולי 1942 בפורט בנינג, ג'ורג'יה, וגדל בקולומבוס הסמוכה. זמן קצר לאחר לידתו, אביו של גראם, קנת' מארש גראם, סמל בצבא, לקה בשבץ מוחי והיה משותק חלקית.   הוא מת כשגראם היה בן 14. אמו של גראם, פלורנס (לבית סקרוגינס),  עבדה במשמרות כפולות כאחות כדי להשלים את קצבת הנכות וקצבת הוותיקים.
גראם למד בבתי ספר ציבוריים, סיים את לימודיו ב-1961 באקדמיה הצבאית של ג'ורג'יה (כיום אקדמיית וודוורד), וסיים את לימודיו ב-1964 באוניברסיטת ג'ורג'יה. הוא קיבל תואר דוקטור בכלכלה מאוניברסיטת טרי קולג' לעסקים באוניברסיטת ג'ורג'יה ב-1967.
ביוגרפיה > קריירה

גראם לימד כלכלה באוניברסיטת טקסס A&M מ-1967 עד 1978. בנוסף להוראה, ייסד גראם את חברת הייעוץ הכלכלי Gramm and Associates (1971–1978).
ביוגרפיה > קריירה > בית הנבחרים של ארצות הברית

בשנת 1976, גראם אתגר ללא הצלחה את הסנאטור הדמוקרטי מטקסס לויד בנטסן, בפריימריז לסנאטור של המפלגה. לאחר מכן ב-1978 גראם התמודד בהצלחה כדמוקרטי לנציגות ממחוז הקונגרס ה-6 של טקסס, שהשתרע מפרברי פורט וורת' ועד לקולג' סטיישן. הוא נבחר מחדש למושב הבית שלו כדמוקרטי ב-1980.
שיא ההצבעות של גראם היה מאוד שמרני, אפילו בסטנדרטים הדמוקרטיים של טקסס באותה תקופה. במהלך ארבע הקדנציות הראשונות שלו, הוא הגיע לדירוג ממוצע של 89 מהאיחוד השמרני האמריקאי, ובין 1980 ל-1982 הוא זכה לדירוג הגבוה ביותר מגוף זה של כל דמוקרט במשלחת של טקסס.     בשנת 1981, הוא היה שותף לתקציב גראם-לאטה שיישם את התוכנית הכלכלית של הנשיא רונלד רייגן, הגדיל את ההוצאות הצבאיות, קיצץ בהוצאות אחרות, והטיל מנדט על חוק מס ההבראה הכלכלי של 1981 (קיצוץ המס של קמפ-רוט).
ימים ספורים לאחר שנבחר מחדש ב-1982, גראם נזרק מוועדת התקציב של בית הנבחרים. בתגובה, גראם התפטר ממושבו בבית הנבחרים ב-5 בינואר 1983. לאחר מכן הוא התמודד כרפובליקני על המקום הפנוי שלו בבחירות מיוחדות ב-12 בפברואר 1983, וניצח בקלות. אחד ממתנגדיו המיוחדים הרבים בבחירות היה המקום השני ב-115 קולות בלבד בפריימריז שלו כמפלגה הדמוקרטית ב-1978, הסנאטור החדש שנבחר אז צ'ט אדוארדס מוייקו, ומאוחר יותר חבר בית הנבחרים למחוזות הקונגרס ה-11 וה-17 של טקסס שכיהן מ-3 בינואר 1991 עד 3 בינואר 2011. מתנגד מיוחד נוסף בבחירות היה חבר בית הנבחרים של טקסס, דן קוביאק, מרוקדייל, טקסס. גראם הפך לרפובליקני הראשון שייצג את המחוז מאז הקמתו ב-1846.
לאחר שעזב את בית הנבחרים, המושב נשמר למפלגה הרפובליקנית על ידי ג'ו בארטון.
ביוגרפיה > קריירה > 2007 משכנתא ומשברים פיננסיים וכלכליים ב-2008

כמה כלכלנים טוענים כי החקיקה של 1999 בראשות גראם שנחתמה בחוק על ידי הנשיא קלינטון - חוק גראם-ליץ'-בלילי - הייתה אשמה משמעותית במשבר הסאבפריים ב-2007 ובמשבר הכלכלי העולמי של 2008.   החוק ידוע בעיקר בשל ביטול חלקים מחוק Glass-Steagall, שהסדיר את תעשיית השירותים הפיננסיים.  החוק עבר את בית הנבחרים והסנאט ברוב מוחץ ב-4 בנובמבר 1999.
גראם הגיב במרץ 2008 לביקורת על החוק בכך שקבע שהוא "לא ראה שום ראיה" לכך שמשבר הסאבפריים נגרם בכל דרך שהיא "על ידי מתן אפשרות לבנקים ולחברות ניירות ערך ולחברות ביטוח להתחרות זו בזו".
תמיכתו של גראם הייתה קריטית מאוחר יותר בחקיקתו של חוק המודרניזציה של עתידי הסחורות משנת 2000, אשר שמר על עסקאות נגזרים, לרבות אלה הכוללות החלפת מחדל אשראי, ללא רגולציה ממשלתית.
בסיקור המשבר הפיננסי ב-2008, הוושינגטון פוסט כינה את גראם כאחד משבעה "שחקני מפתח בקרב על ויסות נגזרים", על כך ש"דחף כמה הצעות חוק מרכזיות להסרת הרגולציה של תעשיות הבנקאות וההשקעות, כולל חוק גראם-ליץ'-בלילי משנת 1999 – שהפיל את החומות המפרידות בין תעשיית הבנקאות המסחרית, ההשקעות והביטוח".
חתן פרס נובל לכלכלה לשנת 2008, פול קרוגמן, תומך של ברק אובמה והנשיא לשעבר ביל קלינטון, תיאר את גראם במהלך המירוץ לנשיאות ב-2008 כ"הכוהן הגדול של דה-רגולציה", ורשם אותו כאדם מספר שתיים האחראי למשבר הכלכלי של 2008 מאחורי רק אלן גרינספן.  ב-14 באוקטובר 2008, CNN דירג את גראם במקום השביעי ברשימת 10 האנשים האחראים ביותר למשבר הכלכלי הנוכחי.
בינואר 2009 עורכת הגרדיאן, ג'וליה פינץ', זיהתה את גראם כאחד מעשרים וחמישה אנשים שהיו בלב ההתמוטטות הפיננסית.  טיים כלל את גראם ברשימת 25 האנשים המובילים האשמים במשבר הכלכלי.
ביוגרפיה > קריירה > קריירה עם UBS

החל משנת 2009, גראם מועסק על ידי UBS AG כסגן יו"ר חטיבת בנק ההשקעות. UBS.com מציינת כי סגן יו"ר חטיבת UBS "...מונה לתמוך בעסק בקשרים שלהם עם לקוחות מפתח".  הוא הצטרף ל-UBS ב-2002 מיד לאחר פרישתו מהסנאט.
ביוגרפיה > קריירה > הקמפיין הנשיאותי של ג'ון מקיין 2008

גראם היה יו"ר משותף בקמפיין הנשיאותי של ג'ון מקיין והיועץ הכלכלי הבכיר ביותר שלו   מקיץ 2007  ועד 18 ביולי 2008. בראיון ב-9 ביולי 2008 על התוכניות הכלכליות של מקיין, גראם הסביר שהאומה לא נמצאת במיתון, וקבע: "שמעת על דיכאון נפשי; זה מיתון נפשי". הוא הוסיף, "הפכנו מעין לאומה של בכיינים, אתה פשוט שומע את היללות הקבועות האלה, מתלוננים על אובדן התחרותיות, אמריקה בדעיכה". ההערות של גראם הפכו מיד לבעיית הקמפיין. יריבו של מקיין, הסנאטור ברק אובמה, הצהיר, "לאמריקה כבר יש ד"ר פיל אחד. אנחנו לא צריכים עוד אחד כשזה מגיע לכלכלה... השפל הכלכלי הזה לא בראש שלך". מקיין גינה בחריפות את הערותיו של גראם.  ב-18 ביולי 2008, גראם פרש מתפקידו בקמפיין של מקיין. בהסבירו את דבריו, הצהיר גראם כי השתמש במילה "בכיינים" כדי לתאר את הפוליטיקאים של האומה ולא את הציבור, וקבע כי "הבכיינים הם המנהיגים". באותו ראיון אמר גראם, "אני לא מתכוון לחזור בו מכל זה. כל מילה שאמרתי הייתה נכונה".
ביוגרפיה > קריירה > בחירות מקדימות למועמדות הרפובליקנית לנשיאות 2016

לאחר אספת הבחירה באיווה, גראם התייחס למרוץ הבחירות לנשיאות ב-2016 כ"מפחיד". הוא אמר על דונלד טראמפ, "אני אצטרך להודות שאני לא מוצא את טראמפ הרבה יותר מרגיע" מהילרי קלינטון או ברני סנדרס "מבחינת מדיניות כלכלית", אבל לא האמין שטראמפ יהיה המועמד. גראם תמך בסנאטור האמריקני מרקו רוביו בפריימריז לנשיאות הרפובליקני ב-2016 והצהיר: "הוא הכי מוכן לביטחון לאומי. הוא יכול לנצח בבחירות הכלליות".  עם פרישתו של רוביו מהמירוץ, גראם תמך בעמית הטקסני טד קרוז, וכינה אותו "מנהיג חסר חת ולוחם למען השמרנים בכל רחבי המדינה".
חיים אישיים

גראם גר בהלוטס, טקסס. הוא נשוי לוונדי לי גראם, ילידת הוואי, הקשורה למרכז מרקטוס של אוניברסיטת ג'ורג' מייסון בווירג'יניה. יש להם שני בנים: מרשל גראם, פרופסור לכלכלה במכללת רודס בממפיס, טנסי, וג'ף גראם, מנהל כספים, סופר,  ובעבר מוזיקאי בלהקת האינדי פופ אדן. גראם הוא אפיסקופלי.
לאחר התמוטטות אגי מדורת 1999, גראם הציע את טיסת ה-F-16 ששמורה להלווייתו העתידית כסנאטור אמריקאי להינתן במקום זאת לקהילת A&M בטקסס. ההצעה התקבלה ומטס זיכרון ל-12 ההרוגים התבצע במשחק כדורגל של טקסס A&M ב-26 בנובמבר 1999.